Dallas Mavericksi u finalu Zapada - Sacramento eliminiran (18/5/03) - 2003-05-18
U finalu Zapadne konferencije San Antonio i Dallas, u finalu Istoka New Jersey i Detroit
Košarkaši Dallas Mavericksa posljednji su se plasirali u finalu, jer su za protivnika imali zaista odličnu momčad Sacramento Kingsa. Riječ je o dvije izjednačene ekipe što dokazuje i njihov medjusobni skor od 4:3 za Dallas. U posljednjem i odlučujućem susretu, okončanom rezultatom 112:99 za domaćina, Dirk Nowitzki je opravdao nadimak kojeg je dobio po nadimku grada u kojem živi i igra. Naime, grad Dallas u Americi zovu “Big D”, a u Dallasu Dirka Nowitzkog zovu “Big D”. S pravom. On je sedmu utakmicu protiv Kingsa odigrao u velikom stilu što uveliko potvrdjuje njegov učinak od 30 poena i 19 skokova. Nowitzki je imao izvrsne suigrače u Nicku Van Exelu i njegova 24 poena, medju njima i četiri trice, zatim u Michaelu Finleyu, Steve-u Nashu i ostalima. Za Sacramento se ponovila prethodna sezona kada su ih u sedmom susretu polufinala Zapada iz doigravanja eliminirali košarkaši Los Angeles Lakersa. Ovog puta opravdanje se zove - ozljeda Chrisa Webbera - što je doista i bio veliki hendikep za ovu atraktivnu momčad. Međutim, ne treba zaboraviti da je Webber igrao čitavu sezonu do play-off susreta te da je Dallas i redoviti dio sezone okončao bolje plasiran od svog sinoćnjeg konkurenta. Večeras, inače, imamo priliku gledati prvi susret između finalista Istoka: New Jersey Netsa i Detroit Pistonsa.